ai4bharat/Pralekha huggingface dataset:
صحت اور خاندانی بہبود کی وزارت
ذیابیطس کی جانچ کے لئے سستے کِٹ
نئی دہلی ،13؍مارچ2020:صحت اور خاندانی فلاح و بہبود کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا : جیسا کے انڈین کونسل آف میڈیکل ریسرچ نے مطلع کیا ہے کہ آئی سی ایم آر کی مالی امداد سے ایک ‘‘سُوچک’’تیار کیاگیا ہے، جو سو فیصد دیسی جانکاری سے بنایا گیا ہے۔یہ شوگر چیک کرنے کا ایک آلہ ہے جو تمام موسمی حالا ت میں کام کرتا ہے، سستا ہے اور اسے بین الاقوامی معیار کے مطابق بنایا گیا ہے۔آئی سی ایم آر کی طرف سے دیسی جانکاری سے ایک اور آلہ تیار کیا جارہا ہے، جس سے ایچ بی ون سی کی جانچ کی جاسکے گی۔یہ آلہ ابھی تیاری کے مراحل میں ہے۔
عوامی صحت اور اسپتالوں کا معاملہ ریاست کا موضوع ہے، لیکن مرکزی حکومت ریاستی حکومت کی کوششوں میں مدد کرتی ہے۔حکومت کینسر، ذیابیطس، دل کی بیماریوں اور دل کے دورےکی روک تھام کے لئے قومی پروگرام پر عمل کررہی ہے۔ اس کا مقصد یہ ہے کہ غیر متعدد بیماریوںکی جانچ پڑتال ، ان کی شروع ہی میں تشخیص، بندوبست اور مناسب اسپتالوں کو مریضوں کو بھیجنے کا انتظام کیا جائے۔ این پی سی ڈی سی ایس کے تحت ذیابیطس کے لئے جانچ پڑتال تشخیص اور علاج کی سہولتیں مختلف سطح کے صحت کی دیکھ بھال کے مراکز کے ذریعے فراہم کی جاتی ہیں۔این سی ڈیز کے چیلنج سے نمٹنے کے لئے جس میں ذیابیطس بھی شامل ہیں، این پی سی ڈی سی ایس کے تحت پورے ملک میں ضلع کی سطح پر 616 این سی ڈی کلینک اور کمیونٹی سطح کے 3827 کلینک قائم کردیئے گئے ہیں۔ ان سرکاری اسپتالوں میں غریبوں اور ضرورت مندوں کے لئے یا تو مفت میں علاج ہوتا ہے یا پھر بہت کم پیسے ادا کرنے پڑتے ہیں۔پورے ملک کے 215اضلاع میں عام طور پر پھیلنے والی غیر متعدی بیماریوں کی روک تھام کنٹرول اور جانچ پڑتال کے لئے مراکز قائم کردیئے گئے ہیں۔اس اقدام کے تحت صف اول کے صحت کے کارکن ، مثلاًمنظور شدہ سماجی صحت کارکن اور نرسیں، نیز مڈ وائیوز کے سپرد یہ کام کیا گیا ہے کہ وہ متعلقہ بیماریوں کی جان کا کام کریں اور ان کے خطرات کے بارے میں عوام میں آگاہی پیدا کریں۔آیوشمان بھارت-صحت اور علاج معالجے کے مراکز کے تحت عام طور پر پیدا ہونے والی غیر متعدی بیماریوں کی جانچ، جن میں ذیابیطس بھی شامل ہے، صحت کی خدمات کی فراہمی کا لازمی جزو ہے۔
عوام میں آگاہی پیداکرنے کے لئے اور علاج نیز صحت مند عادات کی آبیاری کے لئے ایک موبائل ٹیکنالوجی شروع کی گئی ہے، جسے ایم ڈائبٹیز کا نام دیاگیا ہے۔ذیابیطس سمیت غیر متعدی بیماریوں کے خطرات کے بارے میں آگاہی پیدا کرنے کی خاطر میڈیا کے ذریعے مہمیں چلائی جارہی ہیں۔ہر سال 14 نومبر کو ذیابیطس کے عالمی دن کے موقع پر خصوصی میڈیا مہمیں منعقد کی جاتی ہیں۔ ہر سال ذیابیطس ، ہائپرٹیشن اور عام طورپر ہونے والے کینسر  کی آگاہی کے لئے اور جانچ پڑتال کے لئے مہمیں چلائی جاتی ہیں۔ یہ کام نئی دہلی میں بین الاقوامی تجارتی میلے کے دوران کیا جاتا ہے۔
سماجی انصاف اور تفویض اختیارات کی وزارت
جناب تھاور چندگہلوت کل ’’سگمیہ بھارت ایپ‘‘ اور ’’ایکسس دی فوٹوڈائجسٹ ‘‘ کا ورچوئل طورپر لانچ کریں گے
نئی دہلی، یکم مارچ 2021: سماجی انصاف اورتویض اختیارات کے مرکزی وزیرجناب تھاورچند گہلوت کل ویڈیوکانفرنس کے ذریعہ سگمیہ بھارت ایپ اور ایسس دی فوٹو ڈائجسٹ کتابچے کا ورچوئل طورپر آغاز کریں گے۔ یہ ایپ کتابچہ سماجی انصاف اورتفویض اختیارات کی وزارت کے معذوری سے متاثرہ افراد کے محکمے  کے ذریعہ تیار کی گئی ہے۔ افتتاح کا ویب ٹیلی کاسٹ کل دن میں گیارہ بجے کیا جائے گا۔اس کے بعد موبائل ایپ کو اینڈرائڈ کے استعمال کرنے والے پلےاسٹور سے ڈاؤن لوڈ کرسکیں گے۔ ایپ کا آئی او ایس ورژن 15 مارچ 2021 سے دستیاب ہوگا۔
سگمیہ بھارت ایپ –جو عوام کے لئے ایک موبائل ایپلی کیشن ہے ، قابل رسائی بھارت مہم کے تین اہم ستونوں یعنی ماحولیات کی تعمیر ، ٹرانسپورٹ سیکٹر اور آئی سی ٹی کے ماحول کی بھارت میں رسائی کو فروغ دینا ہے۔ یہ ایپ 5 اہم خصوصیات پر مبنی ہے، جن میں چار کاتعلق براہ راست رسائی میں اضافہ کرنے سے ہے، جبکہ پانچویں خصوصیت کووڈ سے متعلق امور کے لئے صرف دویانگ جنوں کے لئے ہے۔ رسائی سے متعلق خصوصیات میں ، سگمیہ بھارت ابھیان کے تین اہم ستونوں میں رسائی نہ ہون ےسے متعلق شکایات کا اندراج ، جن بھاگیداری کے طور پر عوام کے ذریعہ ساجھا کی گئی بہترین طریق کار اورردعمل کی مثبت مثالوں کے بارے میں جانکاری ، محکمہ جاتی معلومات اور رسائی سے متعلق رہنما خطوط اور سرکولر شامل ہیں۔
سگمیہ بھارت ایپ استعمال میں آسان ایک موبائل ایپ ہے ،جس میں رجسٹریشن کا عمل بہت آسان ہے اور اس میں صرف تین معلومات یعنی نام ، موبائل نمبراور ای – میل آئی ڈی دینے کی ضرورت ہے۔ درج شدہ لوگ رسائی میں حائل دشواریوں کے بارے میں شکایت کرسکتے ہیں۔ اس موبائل ایپ میں ڈراپ-ڈاؤن مینو ، ہندی اور انگریزی میں ویڈیو کے علاوہ علامتی زبان میں تشریح وغیرہ جیسی خصوصیات فراہم کی گئی ہیں ، جس میں فوٹو گراف کے ساتھ شکایات درج کرائی جاسکتی ہیں۔اس ایپ کو معذوری سے متاثرہ افراد کے استعمال کے لئے بھی آسان بنایا گیا ہے اور اس میں ہندی اور انگریزی کے مربوط اسکرین ریڈر بھی فراہم کئے گئے ہیں۔ یہ ایپ ہندی ، انگریزی، مراٹھی ،تمل ، اوڈیہ ، کنّڑ ، تیلگو ، گجراتی ، پنجابی اور ملیالم ، 10 زبانوں میں دستیاب ہے۔ ایپ میں فوٹو اپ لوڈ کرنے کی بھی آسان سہولت دی گئی ہے۔ اس کے علاوہ ایپ میں رجسٹریشن کے وقت استعمال کرنے والوں کو نوٹی فکیشن بھیجنے اور تازہ معلومات فراہم کرنے کا بھی بندوبست موجود ہے۔
ڈی ای پی ڈبلیو ڈی نے ایکسس –دی فوٹو ڈائجسٹ کے عنوان سے ایک کتابچہ بھی تیار کیا ہے ،جس میں مختلف ریاستوں اور مرکز کے زیر انتظام علاقوں کے فوٹو گراف دئے گئے ہیں۔ یہ کتابچہ رسائی کی 10 بنیادی خصوصیات کے بارے میں تمام فریقوں کو بیدار کرنے کے لئے ایک گائڈ اور اچھے اور برے طریقہ کار کو اجاگر کرنے والی ایک کتاب ہے، جسے فوٹو کے ذریعہ آسانی سے سمجھا جاسکتا ہے۔اس کتابچے کا الیکٹرانک ورژن ایپ اور محکمے کے ویب سائٹ پر بھی دستیاب ہے۔
وزیراعظم کا دفتر
وزیراعظم نے ووہان میں راحت اور بچاؤ کے کاموں کی ستائش کی
نئی دہلی 14 فروری 2020 ۔وزیراعظم جناب نریندر مودی نے ووہان میں پھنسے ہندوستانیوں کو نکالنے کی کارروائی انجام دینے والے ائیر انڈیا اور وزارت صحت کے افسران کے ذریعہ اپنے فرائض کی ادائیگی کے سلسلے میں اعلیٰ سطحی عہد بستگی کا مظاہرہ کرنے کی ستائش کی ۔وزیر اعظم نے راحت اور بچاؤ کے کاموں میں شامل ٹیم ارکان کو ایک تاریخی خط جاری کیا۔یہ خط شہری ہوابازی کے وزیر مملکت کے ہاتھوں عملے کو بھیجا جائے گا۔
ائیر انڈیا نے ووہان سٹی سے ہنگامی طور پر نکالنے کی کارروائیوں کو انجام دیا تھا ، جوکہ کورونا وائرس فلو کے بڑے پیمانے پر پھیلنے کا مرکز ہے۔ خطے میں سنگین صورتحال سے واقف ہونے کے باوجود ائیر انڈیا نے، ائیر انڈیا کی ٹیموں کے ساتھ2 -بی-747 ائیر کرافٹ اوراسی کے ساتھ وزارت صحت کی ٹیموںکو مسلسل دودن یعنی 21 جنوری 2020 اور یکم فروری 2020 کو بھیجا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔ رم
U-761
(Visitor Counter : 52
عملے، عوامی شکایات اور پنشن کی وزارت
مرکزی وزیر ڈاکٹر جتندر سنگھ کا کہنا ہے کہ مرکز آئی اے ایس افسران کی مرکزی تقرری سے متعلق آئی اے ایس قانون 1954 کی دفعہ 6میں ترمیم کی تجویز پر ریاستوں؍ مرکز کے زیر انتظام ریاستوں سے موصولہ تبصروں کی جانچ کررہا ہے
نئی دہلی:09؍فروری2022:
مرکزی وزیر مملکت برائے سائنس و ٹیکنالوجی،ارضی سائنس؛ ایم او ایس، پی ایم او، عملہ، عوامی شکایات، پنشن ایٹمی توانائی اور خلاء ، ڈاکٹر جتندر سنگھ نےا ٓج کہا کہ مرکز آئی اے ایس کیڈر قانون 1954کی دفعہ 6میں ترمیم کی تجویز پر ریاستوں ؍مرکز کے زیر انتظام خطوں سے موصولہ تبصروں کی، جو کہ آئی اے ایس افسران کی مرکزی تقرری سے متعلق ہے، جانچ کررہا ہے۔
لوک سبھا میں ایک سوال کے تحریری جواب میں ڈاکٹر جتندر سنگھ نے کہا کہ انڈین سول سروس ضابطہ 1955 ایک مرکزی تقرری ریزرو مہیا کرتا ہے، جو ایک کیڈر ؍جوائنٹ کیڈر کے اعلیٰ ڈیوٹی عہدوں کے 40 فیصد سے زیادہ نہیں ہوگا۔تاہم ریاستی سرکاریں بھارت سرکار کی ضرورتوں کی تکمیل کے لئے مناسب تعداد میں افسران کو مرکزی تقرری کے لئے اسپانسر نہیں کر رہی ہیں۔
چنانچہ مذکورہ مسئلے کے حل کے لئے آئی اے ایس قانون کی دفعہ 6 میں ترمیم کی تجویز پر انڈین سول سروس قانون 1951 کی دفعہ 3 میں موجود التزامات کے ضمن میں آئی اے ایس افسران کی مرکزی تقرری سے متعلق ریاستوں؍ مرکز کے زیر انتظام خطوں سے تبصرے طلب کئے گئے تھے۔
کارپوریٹ امور کی وزارتت
آئی بی بی آئی نے یو این سی آئی ٹی آر اے ایل، آر سی اے پی گجرات نیشنل لا یونیورسٹی اور تمل ناڈو نیشنل لا یونیورسٹی کے اشتراک میں’ ایم ایس ایم ایز :قانون سازی اور ضابطوں سے متعلق چیلنجز‘ کے موضوع پر ورچوئل موڈ میں بین الاقوامی کانفرنس کا انعقاد کیا
’آزادی کا امرت مہوتسو‘ کے ایک حصے کے طورپر جاری تقریبات کے تحت دیوالیہ پن سے متعلق قانون کے بھارتی بورڈ  نے 3 فروری 2022 کو ’ ایم ایس ایم ایز:قانون سازی اور ضابطوں سے متعلق چیلنجز‘ کے موضوع پر یو این سی آئی ٹی آر اے ایل، آر سی اے پی، گجرات نیشنل لا یونیورسٹی  اور تمل ناڈو نیشنل لا یونیورسٹی  کے اشتراک میں ورچوئل طور پر ایک روزہ بین الاقوامی کانفرنس کا اہتمام کیا۔
افتتاحی اجلاس میں آئی بی بی آئی کے چیئر پرسن ڈاکٹر نورنگ سینی نے شرکاء سے خطاب کیا۔ کانفرنس کا افتتاح کرتے ہوئےانہوں نے ایم ایس ایم ایز کی اہمیت اور ان کو درپیش مختلف چیلنجوں کے ساتھ بھارتی معیشت میں اس کی اہم شراکت داری پر روشنی ڈالی۔ انہوں نے ایم ایس ایم ایز کی حمایت کے لیے حکومت کی طرف سے اٹھائے گئے مختلف اقدامات کو بھی اجاگر کیا۔ انہوں نے خاص کر ایم ایس ایم ای سیکٹر میں مالی پریشانی کو کم کرنے کے لیے بالخصوص کووڈ-19 وبائی امراض کے رد عمل کے تحت ، دیوالیہ پن اور دیوالیہ پن کوڈ سے متعلق اصلاحات پر بھی بات کی۔
مذکورہ کانفرنس چار تکنیکی اجلاسوں اور ایک بین الاقوامی گول میز کانفرنس پر مشتمل تھی۔ ان اجلاس میں قانونی اور ضابطوں سے متعلق چیلنجوں،ایم ایس ایم ایز اور بھارتی معیشت: حکومت کا کردار، ایم ایس ایم ایز اور آئی بی سی اور ایم ایس ایم ایز اور کووڈ-19 کا اثر سے متعلق مسائل کا احاطہ کیا گیا۔آئی بی بی آئی کے ایگزیکٹو ڈائریکٹر جناب رتیش کاوڑیا نے بین الاقوامی گول میز کی صدارت کی۔
دیگر نامور مقررین میں وکٹوریہ یونیورسٹی آسٹریلیا کے پروفیسر جناب رابرٹ والٹرز، آئی ٹی ایل ڈی آفس آف لیگل افیئرز کی لیگل افسر محترمہ مونیکا کینافوگلیا، یو این سی آئی ٹی آر اے ایل ویانا محترمہ لن مارٹن، انگلیا رسکن یونیورسٹی برطانیہ کی محترمہ اسٹیفنی رولہفنگ ڈجوکس، یونیورسٹی آف پیرس کے پروفیسر ڈاکٹر راجندر پرساد گنپوت، اسکول آف لا یونیورسٹی آف ماریشس کی ڈین محترمہ پونم سنہا، ڈائریکٹر انٹرپرینیورشپ ایجوکیشن این آئی ای ایس بی یو ڈی کے جناب انوراگ کے اگروال، پروفیسر، آئی آئی ایم – احمد آبادجناب دیبا جیوتی رے چودھری، ایم ڈی اور سی ای او این ای ایس ایل جناب دھننجے سنگھ ، ڈپٹی کمشنر، سی بی ڈی ٹی پروفیسر  ممتا بسوال، ڈین آف فیکلٹی اور اکیڈمک افیئرز اور پروفیسر آف لاء اور آئی سی ایس ایس آر کے سینئر ریسرچ فیلو، گجرات نیشنل لاء یونیورسٹی اور دیوالیہ اور دیوالیہ پن بورڈ آف انڈیا کے چیف جنرل منیجر جناب راجیش کمار گپتا شامل تھے۔
وزیراعظم کا دفتر
وزیراعظم نے چھتیس گڑھ کے بلاس پور ڈویژن، رائے پور ڈویژن، سمبل پور ڈویژن، ناگپور ڈویژن اور والٹیئر ڈویژن میں ریلوے کی 100 فیصد بجلی کاری کی تعریف کی
وزیر اعظم جناب نریندر مودی نے ریاست چھتیس گڑھ کے بلاس پور ڈویژن، رائے پور ڈویژن، سمبل پور ڈویژن، ناگپور ڈویژن اور والٹیئر ڈویژن میں ریلوے کی 100 فیصد بجلی کاری کی تعریف کی ہے۔
ریلوے کے وزیر جناب اشونی ویشنو کے ٹوئٹ کا جواب دیتے ہوئے وزیر اعظم نے ٹوئٹ کیا:
’’ریلوے سیکٹر کو آگے بڑھانا جاری ہے! چھتیس گڑھ کے لیے بڑی خوش خبری۔‘‘
امور صارفین، خوراک اور عوامی تقسیم کی وزارت
مرکز نے موٹے اناج کی خریداری ، مختص ،تقسیم اور اسے نمٹانے کے لئے رہنما خطوط پر نظرثانی کی
جوار اور راگی کی تقسیم کی مدت بڑھاکر 6 اور 7 ماہ کردی گئی ہے جبکہ اس سے پہلے یہ تین ماہ کی مدت کے لئے تھی
نئے رہنما خطوط سے عوامی نظام تقسیم کے ذریعہ موٹے اناج کی خریداری ، کھپت میں اضافہ ہوگا
غریب اور بہت چھوٹے کسان ، جو پی ڈی ایس کے مستفیدین میں بھی شامل ہیں، انہیں باجرے کی ایک روپیہ فی کلوگرام کی شرح کی حصولیابی اور تقسیم سے فائدہ حاصل ہوگا
موٹے اناجوں کی خریداری ، مختص ،تقسیم اور انہیں نمٹانے کے لئے رہنما خطوط کے ذریعہ موٹے اناجو ں کو 21 مارچ 2014 /26دسمبر 2014 کو منضبط کیا گیا تھا۔ ان رہنما خطوط کے تحت ریاستوں کو فوڈ کارپوریشن آف انڈیا کے صلاح ومشورے سے ریاستی سرکار کی جانب سے تیار کردہ خریداری کے تفصیلی منصوبے پر بھارت سرکار کی منظوری سے پہلے سینٹرل پول کے تحت کم از کم امدادی قیمت پر کسانوں سے موٹے اناجوں کی خریدارکی اجازت دی گئی تھی۔ موٹے اناجوں کی پوری کی پوری مقدار خریداری کی مدت ختم ہونے سے تین ماہ کے اندر تقسیم کی جانی تھی۔
ان رہنما خطوط سے ریاستوں کی جانب سے موٹے اناجوں کی خریداری کی حوصلہ افزائی کا مقصد پورا ہوا ہے۔یہ بات گزشتہ تین سال کے دوران موٹے اناجوں کی خریداری میں بڑھتے رجحان میں بتائی گئی ہے۔ البتہ یہ دیکھا گیا ہے کہ موٹے اناج کی تقسیم کی مدت کے معاملے میں کچھ ریاستی سرکاروں کی طرف سے بہت سی مشکلات کا سامنا کیا جارہا ہے۔ سینٹرل پول کے تحت موٹے اناجوں کی خریداری بڑھانے اور موٹے اناجوں کی خریداری / تقسیم میں کچھ ریاستوں کو درپیش مشکلات کو دیکھتے ہوئے مختلف شراکتداروں کے ساتھ تبادلہ خیال کیا گیا۔
شراکتداروں کے ساتھ بات چیت کی بنیاد پر بھارت سرکار نے مورخہ 21 مارچ 2014 / 26 دسمبر 2014 کو موٹے اناجوں کی خریداری ،تقسیم ،مختص اور انہیں نمٹانے کے لئے رہنما خطوط میں ترمیم کی ہے۔
مورخہ 7 دسمبر 2021 کو نظرثانی شدہ رہنما خطوط کی جھلکیاں حسب ذیل ہیں:
- جوار اور راگی کی تقسیم کی مدت بڑھاکر 6 اور 7 ماہ کردی ہے جبکہ اس سے پہلے یہ مدت تین ماہ کی تھی اس سے ان اشیا کی خریداری اورکھپت میں اضافہ ہوگا جبکہ ریاست کو ٹارگیٹ عوامی نظام تقسیم کے نظام / دیگر فلاحی اسکیم میں ان اشیا کی تقسیم میں مزید وقت حاصل ہوگا۔
- فوڈ کارپوریشن آف انڈیا کے ذریعہ ایف سی آئی کے ذریعہ فاضل موٹے اناجوں کی بین ریاستی نقل وحمل کی شق شامل کی گئی ہے تاکہ خریداری کے شروع ہونے سے پہلے کھپت والی ریاست کی جانب سے پیش کی گئی پیشگی مانگ کو پورا کیا جاسکے۔
- نئے رہنما خطوط ،عوامی نظام تقسیم پی ڈی ایس کے ذریعہ موٹے اناجوں کی خریداری ، کھپت میں اضافہ کریں گے کیونکہ یہ فصلیں عام طورپر بہت چھوٹی اور غیر آبپاشی والی زمین میں اگائی جاتی ہیں لہٰذا ان فصلوں کی اضافی کاشت ٹھوس زراعت کے لئے حوصلہ دے گی۔ اضافی خریداری کے ساتھ بہت سے کسانوں کو ان فصلوں کی خریداری سے فائدہ ہورہا ہے اور فائدے میں اضافہ بھی ہوگا۔
- بہت چھوٹے اور نادار کاشتکار جو پی ڈی ایس کے مستفیدین میں بھی شامل ہیں ، انہیں باجرے کی ایک رو؎پیہ فی کلوگرام کی شرح سے حصولیابی اورتقسیم سے فائدہ حاصل ہوگا۔ گیہوں / چاول کی ٹرانسپورٹ لاگت کو بچاتے ہوئے مقامی کھپت کے لئے خطے کی مخصوص موٹے اناجوں کو تقسیم کیا جاسکتا ہے۔
- موٹے اناج بہت زیادہ غذائبت بخش ،غیر تیزابی کھیتی اور نشاستہ سے پاک اور غذائیت سے بھرپور ہوتے ہیں اس کے علاوہ بچوں اور نوجوانوں میں نقص تغذیہ کے َخلاف لڑائی کو مستحکم کرنے کےلئے موٹے اناجوں کی کھپت سے قوت مدافعت اور صحت کو بڑھانے میں مددملے گی۔
وزیراعظم کا دفتر
جلیاں والا باغ قتل عام کے شہدا کو وزیراعظم کا خراج عقیدت
نئی دہلی، 13اپریل2020،وزیراعظم جناب نریندر مودی نے جلیاں والا باغ کے قتل عام کے شہدا کو اپنا خراج عقیدت پیش کیا ہے۔
وزیراعظم نے اپنے پیغام میں کہا ہے کہ میں ان شہدا کے آگے سر جھکاتا ہوں، جو اسی دن جلیاں و الا باغ میں بڑی بے دردی سے شہید کر دیئے گئے تھے ۔ ہم ان کی جرأت ، ان کی قربانی کو کبھی فراموش نہیں کریں گے۔ ان کی شجاعت آنے والے برسوں میں بھارتیوں کو ترغیب دیتی رہے گی۔
کوئلے کی وزارت
کوکنگ کوئلہ کی پیداوار میں خاطر خواہ اضافہ کرنے کے لیے کوئلہ کی وزارت کا ایکشن پلان
مئی 2022 تک 8.3 ملین ٹن کوکنگ کوئلہ کی پیداوار کی گئی
2030 تک 140 ملین ٹن پیداوار کرنے کا ہدف
کول انڈیا لمیٹیڈ مالی سال 2023 میں اسٹیل سیکٹر کو 3.45 ملین ٹن صاف کوکنگ کول فراہم کرے گی
مزید نو واشریز کو فعال کرنے کا منصوبہ
بھارت نے مالی برس 22-2021 کے دوران 51.7 ملین ٹن  خام کوکنگ کوئلہ کی پیداوار کی ہے جو کہ مالی سال 21-2020 کے دوران پیداوار کئے گئے 44.8 میٹرک ٹن کے مقابلے میں 15 فیصد زیادہ ہے۔ مئی 2022 تک کے اعداد و شمار کے مطابق 8.3 میٹرک ٹن کی پیداوار کے ساتھ گھریلو خام کوکنگ کوئلہ کی پیداوار میں رواں مالی سال کے دوران اضافہ کا رجحان جاری ہے، جو پچھلے سال کی اسی مدت کے دوران 6.9 میٹرک ٹن کے مقابلے میں 20 فیصد زیادہ ہے۔
اس وقت گھریلو خام کوکنگ کوئلہ صاف کرنے کی صلاحیت تقریباً 23 میٹرک ٹن سالانہ ہے جس میں نجی شعبے کی صلاحیت 9.26 میٹرک ٹن ہے۔ کول انڈیا لمیٹیڈ  30 میٹرک ٹن سالانہ کی گنجائش کے ساتھ نو مزید نئی واشریز قائم کرنے اور اسے چلانے کا منصوبہ بنا رہی ہے۔ نئی واشریز کے قیام کے ساتھ یہ اندازہ لگایا گیا ہے کہ کول انڈیا لمیٹیڈ تقریباً 15 میٹرک ٹن صاف کیا ہوا کوکنگ کول اسٹیل سیکٹر کو فراہم کرسکے گی۔ اس طرح کوکنگ کوئلہ کی درآمد میں کمی آئے گی۔ ملک میں کوکنگ کوئلہ کی تیزی سے بڑھتی ہوئی مانگ کو پورا کرنے کے لیے صلاحیت کو بڑھانے کے لیے مزید واشریز قائم کرنے کی ضرورت ہے۔ مالی سال 2022 کے دوران کول انڈیا لمیٹیڈ نے اسٹیل سیکٹر کو 1.7 میٹرک ٹن صاف کوکنگ کوئلہ کی فراہمی کی اور مالی سال 23 کے دوران 3.45 میٹرک ٹن کا ہدف مقرر کیا ہے۔
خام کوکنگ کوئلہ کی پیداوار کو مزید بڑھانے کے لیے وزارت کوئلہ نے گزشتہ دو سال کے دوران 22.5 میٹرک ٹن کے پی آر سی کے ساتھ 10 کوکنگ کوئلہ بلاکس نجی شعبے کو نیلام کیے ہیں۔ ان میں سے زیادہ تر بلاکس کی پیداوار 2025 تک شروع ہونے کی امید ہے۔ وزارت نے چار کوکنگ کوئلہ بلاکس کی بھی نشاندہی کی ہے اور سنٹرل مائن پلاننگ اینڈ ڈیزائن انسٹی ٹیوٹ  بھی اگلے دو ماہ میں 4 سے 6 نئے کوکنگ کوئلہ بلاکس کے لیے جی آر کو حتمی شکل دے گا۔ یہ بلاکس ملک میں گھریلو خام کوکنگ کوئلہ کی سپلائی کو مزید بڑھانے کے لیے نجی شعبے کے لیے نیلامی کے بعد کے راؤنڈز میں پیش کیے جا سکتے ہیں۔
کول انڈیا لمیٹیڈ  نے موجودہ کانوں سے خام کوکنگ کوئلہ کی پیداوار کو 26 میٹرک ٹن تک بڑھانے کا منصوبہ بنایا ہے اور مالی سال 2025 تک تقریباً 20 میٹرک ٹن کی پی آر سی والی نو نئی کانوں کی نشاندہی کی ہے۔ اس کے علاوہ سی آئی ایل نے تقریباً 2 میٹرک ٹن کے متوقع پی آر سی کے ساتھ نجی شعبے میں محصولات کی تقسیم کے ایک جدید ماڈل پر کل 20 بند پڑے کانوں میں سے چھ بند پڑے کوکنگ کوئلہ کانوں کی پیشکش کی ہے۔
وزیر اعظم کی ‘آتم نربھر بھارت’ پہل کے تحت وزارت کوئلہ کی طرف سے اٹھائے گئے ان انقلابی اقدامات کے ساتھ 2030 تک گھریلو خام کوکنگ کوئلہ کی پیداوار 140 میٹرک ٹن تک پہنچ جانے کا امکان ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 71
صدر جمہوریہ کا سکریٹریٹ
ہندوستانی بحریہ کے سازوسامان کے انتظامی خدمات کے افسران، مرکزی انجینئرنگ خدمات  کے اسسٹنٹ ایگزیکٹو انجینئرز اور ہندوستانی پوسٹس اور ٹیلی کمیونیکیشن اکاؤنٹس ، مالی وسائل کی فراہمی کی خدمات کے زیر تربیت افسران نے صدرجمہوریہ سے ملاقات کی
انڈین نیول میٹریل مینجمنٹ سروس کے افسران، سینٹرل انجینئرنگ سروسز  کے اسسٹنٹ ایگزیکٹو انجینئرز اور انڈین پوسٹس اینڈ ٹیلی کمیونیکیشن اکاؤنٹس اینڈ فائنانس سروس کے زیرتربیت افسران نے آج  راشٹرپتی بھون میں صدر جمہوریہ ہندمحترمہ دروپدی مرمو سے ملاقات کی۔
ہندوستانی پوسٹس اینڈ ٹیلی کمیونیکیشن اکاؤنٹس اور فائنانس سروس کے زیر تربیت افسران سے خطاب کرتے ہوئے صدرجمہوریہ نے کہا کہ تیز رفتار اقتصادی ترقی کے حصول کے لیے ڈیجیٹل کنیکٹیویٹی کو آگے بڑھانے میں ٹیلی کام سیکٹر کا اہم رول ہے۔ ڈیجیٹل انڈیا پہل حکومت کو زیادہ کارکردگی اور شفافیت کے ساتھ مختلف عوامی خدمات فراہم کرنے میں مدد کر رہی ہے۔ تاہم، ہمیں خاص طور پر دیہی اور دور دراز علاقوں میں اب بھی عام رابطہ سے محروم رہنے والے لوگوں کو اپنے ساتھ شامل کرنے کی کوشش جاری رکھنی چاہیے۔
انڈین نیول میٹریل مینجمنٹ سروس کے افسران سے خطاب کرتے ہوئے صدر جمہوریہ نے کہا کہ ہندوستانی بحریہ کامیابی کے ساتھ ہمارے سمندری مفادات، تجارتی راستوں کی حفاظت کر رہی ہے اور بحران کے وقت مدد فراہم کر رہی ہے۔ انڈین نیول میٹریل مینجمنٹ سروس کے اراکین کے طور پر، وہ بحری جہازوں، آبدوزوں اور ہوائی جہازوں کو اہم سامان کی دستیابی کو یقینی بنانے میں کلیدی ذمہ داریاں سنبھالیں گے۔
سنٹرل انجینئرنگ سروسز  کے افسران سے خطاب کرتے ہوئے صدر جمہوریہ نے کہا کہ رابطہ کاری اور سڑک کا بنیادی ڈھانچہ کسی بھی ملک کی اقتصادی ترقی اور فروغ کے لیے بہت ضروری ہے۔ حالیہ برسوں میں، حکومت نے نئی شاہراہوں کی تعمیر اور موجودہ شاہراہوں کو اپ گریڈ کرنے کے لیے کئی اقدامات کیے ہیں۔ ان اقدامات سے سامان کی تیز تر نقل و حمل کو یقینی بنایاجائے گا اور لوگوں کے لیے بہتر رابطے کو یقینی بنانے کے ساتھ ساتھ روزگار کے مواقع بھی پیدا کئے جائیں گے۔ سینٹرل انجینئرنگ سروسز کے افسران کی یہ ذمہ داری ہے کہ وہ اس بات کو یقینی بنائیں کہ وہ جو بنیادی ڈھانچہ سے متعلق منصوبے شروع کرنے جارہے ہیں، وہ توانائی کی بچت کرنے والے، ماحول دوست اور پائیدار ہوں۔ انہوں نے ان پر زور دیا کہ وہ سڑک حادثات کو کم کرنے کے لیے بہترین انجینئرنگ اور تکنیکی طورطریقے ایجاد کریں اور ان پر عمل درآمد کریں۔
صدرجمہوریہ کی تقریردیکھنےکےلئےیہاں کلک کریں
اسٹیل کی وزارت
مالی سال 23-2022 کی چوتھی سہ ماہی میں ایم او آئی ایل نے 4.02 لاکھ ٹن خام مینگنیز کی ریکارڈ پیداوار کی ہے؛ پچھلے سال کی اسی مدت کے مقابلے 7 فیصد کا اضافہ
کمپنی کے قیام کے بعد مالی سال 2023 میں دوسری سب سے زیادہ پیداوار درج
ایم او آئی ایل مالی سال 2024 میں دو عدد میں پیداوار میں اضافہ کا نشانہ مقرر طے کرے گا
ایم او آئی ایل کے بورڈ آف ڈائریکٹرز نے 31 مارچ 2023 کو ختم ہوئی چوتھی سہ ماہی اور مالی سال کے لئے مالی نتائج کو منظوری دے دی ہے۔ مالی سال 23-2022 کی چوتھی سہ ماہی میں، ایم او آئی ایل نے 4.02 لاکھ ٹن خام مینگنیز کی پیداوار کی، یہ پچھلے سال کی اسی مدت  کے مقابلے 7 فیصد زیادہ ہے۔ سہ ماہی کے دوران فروخت بڑھ کر 3.91 لاکھ ٹن ہو گئی، جو پچھلے مالی سال کے مقابلے میں 3 فیصد زیادہ ہے۔ سہ ماہی کے دوران الیکٹرولیٹک مینگنیز ڈائی آکسائیڈ  کی فروخت سے ہونے والی آمدنی میں سالانہ بنیاد پر 48 فیصد کی بہتری آئی ہے۔
مالی سال 2023 میں، ایم او آئی ایل کمپنی نے اپنے قیام کے بعد سے دوسری سب سے زیادہ پیداوار درج کی۔ اس سال خام مینگنیز کی فروخت 11.78 لاکھ ٹن رہی جو بازار کی صورتحال کی وجہ سے مالی سال 2022 کے مقابلے تھوڑی سی کم ہے۔ مالی سال 2023 کے دوران ای ایم ڈی کا فروخت کاروبار بھی ایک نئی اونچائی پر پہنچ گیا جس میں سی پی ایل وائی سے 100 فیصدسے بھی زیادہ کا اضافہ درج کیا گیا ۔
کمپنی نے مالی سال 2023 میں 245 کروڑ روپے کا ریکارڈ سرمایہ جاتی خرچ  حاصل کیا ، جو سال کے خالص منافع  کے تقریباً برابر ہے۔ ایم او آئی ایل نے مالی سال 2023 میں 41,762 میٹر کی سب سے اچھی ایکسپلوریشن کور ڈرلنگ کی ہے جو پچھلے 5 برسوں میں حاصل شدہ اوسط ایکسپلوریشن کا 2.7 گنا ہے۔ یہ نہ صرف اپنی موجودہ کانوں سے اضافی پیداوار کی بنیاد بنے گا بلکہ ملک میں نئی مینگنیز کانوں کو کھولنے کی بنیاد کے طور پر بھی کام کرے گا۔
کمپنی نے مالی سال 2023 کے دوران 334.45 کروڑ روپے اور 250.59 کروڑ روپے کا ٹیکس سے قبل کا منافع  اور ٹیکے کے بعد کا منافع  حاصل کیاہے۔ ایم او آئی ایل کے ذریعہ سفارش شدہ سال کے لیے کل منافع 3.69 روپے فی شیئر ہے ۔
اس موقع پر ایم او آئی ایل کے چیف مینجننگ ڈائرکٹر جناب اجیت کمار سکسینہ نے بتایا کہ کمپنی ترقی کی اونچی شرح کے حصول کے لئے پوری طرح پرعزم ہے اور اس کے لیے خصوصی اسکیمیں پہلے ہی بنائی جاچکی ہیں ۔ کمپنی مالی سال 2024 میں دو عددوں پیداوار میں اضافہ کے ہدف کے بارے میں پوری طرح پراعتماد ہے۔
ایم او آئی ایل کے بارے میں :ایم او آئی ایل حکومت ہند کی فولاد کی وزارت کے انتظامی کنٹرول کے تحت ایک شیڈول – اے منی رتن زمرہ -1 سی پی ایس ای ہے ۔ایم او آئی ایل 45 فیصد مارکٹ حصہ داری کے ساتھ ملک میں خام مینگنیز کا سب سے بڑا پروڈیوسر ہے۔یہ مہاراشٹر اور مدھیہ پردیش ریاستوں میں گیارہ کانوں کو آپریٹ کررہا ہے ۔ کمپنی نے 2030 تک اپنی پیداوار تقریباً دوگنی کرکے 3.00 ملین ٹن تک کرنے کا آرزومندانہ نشانہ رکھا ہے۔ ایم او آئی ایل ریاست مدھیہ پردیش کے دیگر علاقوں کے علاوہ گجرات، راجستھان اور اڈیشہ ریاست میں بھی کاروباری مواقع کی تلاش میں ہے۔
وزیراعظم کا دفتر
وزیراعظم نے پُشکرمیں پوجاارچناکی
وزیراعظم جناب نریندرمودی نے آج پُشکرمندرمیں پوجاارچنا کی اور شہریوں کی فلاح وبہبود کے لئے دعاکی ۔
وزیراعظم نے ٹوئیٹ کیا :
‘‘پُشکرمیں بھگوان برہماجی کے مندرمیں پوجن اوردیویہ درشن کاسوبھاگیہ ملا ۔دیش واسیوں کے اتّم سواستھیہ ، سمردھی اورکلیان کی کامنا کی ۔ ’’
زراعت اور کاشتکاروں کی فلاح و بہبود کی وزارت
بیج والی چھوٹی کٹس
حکومت ہند تازہ ترین جاری شدہ اعلیٰ پیدا وار کے اقسام  ہائبرڈ کو متعارف کرانے اور مقبول بنانے اور کسانوں کے درمیان فروغ دینے اور پھیلانے کی غرض سے نیشنل فوڈ سکیورٹی مشن – آئل سیڈس  کے تحت ریپیڈ اور سرسوں کے بیج سے متعلق چھوٹی کٹ کی تقسیم کا پروگرام نافذ کر رہی ہے۔ حکومت نے ربیع 22-2021 کے دوران مالیاتی تخمینہ جاتی اخراجات 1066.78 لاکھ روپے کے ساتھ 15 اہم سرسوں اگانے والی ریاستوں میں ریپیڈ اور سرسوں کے بیج کی 8.20 لاکھ چھوٹی کٹوں کو مختص کیا ہے۔
ربیع فصل 22-2021 کے دوران نیشنل فوڈ سکیورٹی مشن  کے تحت رپیڈ اور سرسوں کے بیج کی چھوٹی کٹیں تقسیم کرنے کے لئے جن ریاستوں کا انتخاب کیا گیا ہے وہ یہ ہیں: بہار، چھتیس گڑھ، گجرات، ہریانہ، جموں وکشمیر، جھار کھنڈ، مدھیہ پردیش، اڈیشہ، پنجاب، راجستھان، اتر پردیش، اترا کھنڈ، آسام، ارونا چل پردیش، اور تری پورہ ۔ حکومت نے نیشنل فوڈ سکیورٹی مشن – آئل سیڈس  کے تحت نیشنل سیڈس کارپوریشن کے ذریعہ سرسوں کے 1.20 لاکھ ہائبرڈ بیج سے متعلق چھوٹی کٹوں کی تقسیم کے لئے ایک آزمائشی منصوبے کو منظوری دی ہے، جس کی کُل قیمت 779.96 لاکھ روپے ہے۔
بھرت پور، راجستھان کے ہندوستانی کونسل برائے زراعتی تحقیق  ریپیڈ – سرسوں کی تحقیق کی ڈائریکٹوریٹ  کی طرف سے مختلف پروگراموں کے ذریعہ موسم کے لحاظ سے لچکدار ریپیڈ – سرسوں کی اقسام کو مختلف ریاستوں میں مقبطل بنانے کی غرض سے ہائبرڈ کی ترقی کے لئے جیسے کہ سی ایم ایس پر مبنی ہائبرڈ ہندوستانی سرسوں کی پانچ قسمیں اور پیلی سرسوں کی ایک قسم کے لئے اقدام کئے گئے ہیں۔ ہائبرڈ بیج کا مظاہرہ کسان کے کھیت میں آئی سی اے آر کے ذریعہ کیا جاتا ہے اور مشتہر ریاستوں میں کسانوں کے ذریعہ کاشت کی جاتی ہے۔
ہائبرڈ کی پیدا وار اعلیٰ پیداوار کی اقسام  سے زیادہ بہتر ہیں۔ ہائبرڈ سرسوں بیج کی چھوٹی کٹیں سرسوں اگانے والی اہم ریاستوں جیسے راجستھان، مدھیہ پردیش ، اتر پردیش، ہریانہ، اور گجرات میں ربیع فصل 22-2021 کے دوران تقسیم کی گئیں۔
ریاست کے حساب سے ربیع فصل 22-2021 کے دوران ریپید اور سرسوں کے بیج کی ایچ وائی وی ایس اور ہائبرڈ والی چھوٹی کٹوں کی تقسیم۔
|
|
نمبر شمار
|
|
ریاست
|
|
بیجوں کی تقسیم شدہ منی کٹ

|
|
1
|
|
بہار
|
|
55625
|
|
2
|
|
چھتیس گڑھ
|
|
10200
|
|
3
|
|
گجرات
|
|
28060
|
|
4
|
|
ہریانہ
|
|
95867
|
|
5
|
|
جموں وکشمیر
|
|
8307
|
|
6
|
|
جھار کھنڈ
|
|
34950
|
|
7
|
|
مدھیہ پردیش
|
|
22980
|
|
8
|
|
اڈیشہ
|
|
10000
|
|
9
|
|
پنجاب
|
|
25000
|
|
10
|
|
راجستھان
|
|
173465
|
|
11
|
|
اتر پردیش
|
|
119525
|
|
12
|
|
اترا کھنڈ
|
|
0
|
|
13
|
|
آسام
|
|
10000
|
|
14
|
|
ارونا چل پردیش
|
|
2000
|
|
15
|
|
تری پورہ
|
|
2500
|
|
میزان
|
|
598479
ربیع فصل کے دوران ہائبرڈ بیجوں کی چھوٹی کٹس کی 22-2021 کے درمیان کی جانے والی تقسیم سے متعلق ریاست وار تفصیلات:
|
|
نمبر شمار
|
|
ریاست
|
|
بیجوں کی تقسیم شدہ منی کٹ

|
|
1
|
|
گجرات
|
|
20000
|
|
2
|
|
ہریانہ
|
|
15000
|
|
3
|
|
مدھیہ پردیش
|
|
30000
|
|
4
|
|
راجستھان
|
|
20000
|
|
5
|
|
اتر پردیش
|
|
35000
|
||
|
میزان
|
|
120000
مذکورہ بالا اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں تحریری جواب میں دی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ا خ۔ ق ر
U-14278
(Visitor Counter : 125